Diari Oficial de la Generalitat Valenciana


Sumari del DOGV 6477, del 10-03-2011 (2011/2296)

ORDRE 5/2011, de 21 de febrer, de la Conselleria de Governació, per la qual es convoquen sis beques per a la realització de pràctiques professionals en la Direcció General de Seguretat i Protecció Ciutadana.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6477

Data del DOGV
:   10-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2296


Data del document
:   21-02-2011

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 5/2011, de 21 de febrer, de la Conselleria de Governació, per la qual es convoquen sis beques per a la realització de pràctiques professionals en la Direcció General de Seguretat i Protecció Ciutadana. [2011/2296]
En virtut del Decret 115/2010, de 27 d'agost, del Consell, pel qual es modifica el Decret 100/2007, de 13 de juliol que va aprovar el Reglament Orgànic i Funcional de la Conselleria de Governació, esta ostenta, entre altres, les competències en matèria de «direcció i gestió de les polítiques relacionades amb la formació dels policies locals, dels servicis essencials i complementaris d'emergències, així com la direcció i gestió de l'organisme que té assumides les competències en la matèria» i de «gestió i realització d'altres activitats formatives en matèria de seguretat i protecció ciutadana».
En el marc de la política de la Generalitat dirigida a l'especialització dels llicenciats i diplomats universitaris que han finalitzat els seus estudis en dates recents i dins de les disponibilitats pressupostàries de l'any 2011, la Conselleria de Governació convoca sis beques per a la realització de pràctiques professionals, de conformitat amb el que estableix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana; la Llei 38/2003, de 17 de novembre, General de Subvencions, desenvolupada pel Reial Decret 887/2006, de 21 de juliol, pel qual s'aprova el seu Reglament; i el Decret 132/2009, del Consell, de 4 de setembre, pel qual es regula la concessió de beques, i de conformitat amb el que disposa l'article 28 de la Llei de la Generalitat Valenciana 5/1983, de 30 de desembre, del Consell,
ORDENE
Primer
Convocar, en règim de concurrència competitiva, sota els principis de publicitat, transparència, objectivitat, igualtat i no discriminació, la concessió de sis beques destinades a llicenciats i diplomats universitaris o amb titulacions equivalents, per a la realització de pràctiques professionals en la Direcció General de Seguretat i Protecció Ciutadana, durant l'exercici 2011.
Esta convocatòria té com a objecte recolzar la formació complementària, millora i especialització professional de titulats superiors i diplomats, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb aquestes, per a la millora i actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desplegament i difusió de la biblioteca de l'IVASPE.
L'import màxim destinat a finançar les dites beques ascendeix a 55.000 € (cinquanta-cinc mil euros), a càrrec de la línia de subvenció T7270 Beques per a treballs i estudis d'investigació, del programa 222.20 dels pressuposts de la Generalitat per al 2011, aprovats mitjançant la Llei 17/2010, de 30 de desembre, programa Formació IVASP, i per al supòsit de pròrroga el seu equivalent en el pressupost de despeses de la Conselleria de Governació per a l'exercici 2012, quan es donen les circumstàncies previstes en les bases de l'annex I.
Segon
Es delega en la Direcció General de Seguretat i Protecció Ciutadana la facultat de resoldre estes beques i se l'autoritza perquè dicte les resolucions i instruccions necessàries per al desplegament i execució d'esta ordre.
Tercer
Aprovar les bases per les quals es regula la present convocatòria, incloses com a annex I d'esta ordre, així com el barem de mèrits que s'incorpora com a annex II.
Quart
Les beques a concedir per la present convocatòria no estan subjectes a la política de la competència de la Unió Europea en matèria d'ajudes públiques i, per tant, no precisen notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que quant a la qualitat del beneficiari (llicenciats i diplomats universitaris) i de l'objecte de les beques (pràctiques professionals d'aquests), estes accions subvencionables no afecten la competència, ni els intercanvis comercials entre els Estats membres, i tampoc no afavoreixen determinades empreses o produccions.
Per tant, amb la percepció de les esmentades beques no hi ha cap avantatge econòmic, ni desplegament d'activitat econòmica en el mercat relacionada amb l'oferta de béns i servicis que permeten la possibilitat de falsejament de la competència que afecte els intercanvis comercials entre Estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques (DOCV núm. 5596, d'11 de setembre de 2007).
DISPOSICIONS FINALS
Primera
En tot allò no regulat en esta ordre, caldrà ajustar-se al que disposa la Llei d'Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991; els preceptes bàsics de la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei General de Subvencions; i el Decret 132/2009, de 4 de setembre, del Consell, pel qual es regula la concessió de beques.
Segona
La present ordre entrarà en vigor l'endemà de la publicació en el Diari Oficial de la Comunitat Valenciana.
Tercera
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, esta ordre, que posa fi a la via administrativa, podrà ser recorreguda potestativament en reposició, o bé cabrà plantejar directament un recurs contenciós administratiu, tot això en els terminis i davant dels òrgans que s'indiquen a continuació:
a) El recurs de reposició haurà d'interposar-se davant el conseller de Governació, en el termini d'un mes a comptar de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.
València, 21 de febrer de 2011
El conseller de Governació,
SERAFÍN CASTELLANO GÓMEZ
Annex I
Bases de la convocatòria de sis beques per a la realització de pràctiques professionals en la Direcció General de Seguretat i Protecció Ciutadana
Primera. Objecte i nombre de beques
1. La present convocatòria té com a objecte la concessió de sis beques, sota els principis de publicitat, transparència, concurrència competitiva, objectivitat, igualtat i no discriminació, per a la realització de pràctiques professionals en la Direcció General de Seguretat i Protecció Ciutadana, destinades a recolzar la formació complementària, millora i especialització professional de titulats superiors i diplomats, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb aquestes, per a la millora i actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desplegament i difusió de la biblioteca de l'IVASPE.
2. La concessió de les beques es distribuirà de la manera següent:
Es concedirà un màxim d'una beca a sol·licitants que compten amb la titulació de llicenciatura en Documentació.
Es concedirà un màxim d'una beca a sol·licitants que compten amb la titulació d'Enginyeria Informàtica.
Es concedirà un màxim de quatre beques distribuïdes entre sol·licitants que compten amb titulacions de llicenciatura en Dret, llicenciatura en Criminologia, llicenciatura en Ciències Polítiques i de l'administració, diplomatura en Treball Social i diplomatura en Gestió i Administració Pública, de manera que no puga atorgar-se més d'una beca per cada titulació.
Segona. Realització de les pràctiques professionals
1. Les pràctiques professionals dels becaris es realitzaran a la seu de l'Institut Valencià de Seguretat Pública i Emergències (IVASPE) a Xest (València), corresponent a la Direcció de Servici de Formació en Seguretat Pública, dependent de la Direcció General de Seguretat i Protecció Ciutadana, la direcció tècnica dels becaris quant a les accions formatives i treballs a realitzar.
Tercera. Sol·licitants i requisits
1. Podran optar a l'obtenció d'una beca els que reunisquen els requisits següents:
a) Ser espanyol o nacional d'un estat membre de la Unió Europea.
b) Els aspirants que no posseïsquen la nacionalitat espanyola hauran d'acreditar prou coneixements en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) No ser major de 35 anys.
d) Estar en possessió de qualsevol de les titulacions exigides per a concórrer a esta convocatòria, sense que hagen transcorregut més de cinc anys des de la finalització:
llicenciatura en Dret, llicenciatura en Criminologia, llicenciatura en Ciències Polítiques i de l'administració, llicenciatura en Documentació, diplomatura en Treball Social, Enginyeria Informàtica i diplomatura en Gestió i Administració Pública (GAP).
Quedaran exclosos els aspirants la titulació dels quals no estiga arreplegada en la base anterior i aquells que, inclús comptant amb una titulació inclosa en la dita base, l'hagueren obtinguda amb més de cinc anys d'anterioritat.
e) No patir malaltia o discapacitat que impedisca el compliment de les obligacions inherents a la concessió i el normal exercici de l'activitat en què consisteix la beca.
f) No trobar-se incurs en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.
g) Estar al corrent de les obligacions fiscals i amb la Seguretat Social.
h) No ser beneficiari d'altres beques de pràctiques professionals en la Generalitat per un període igual o superior a 36 mesos, no mantindre cap relació laboral i no ser beneficiari d'altres beques o ajudes públiques. No podran optar a estes beques els qui en el moment de publicar-se la convocatòria ja estiguen disfrutant d'una beca de pràctiques professionals en la Generalitat, llevat que es concórrega a la mateixa beca que s'està fruint o que resten menys de dos mesos per a la seua finalització.
i) Complir amb les bases de la convocatòria i la resta de normes que siguen d'aplicació.
k) Disposar de cobertura sanitària pròpia.
2. Amb caràcter general, el compliment temporal de tots els requisits anteriors s'entendrà referit a la data de finalització del termini de presentació de sol·licituds.
3. El compliment del requisit arreplegat en la lletra g), h) i i) vindrà referit, si és el cas, a la data de concessió de la beca.
4. Només s'admetrà una única sol·licitud per aspirant.
5. Només s'admetran a tràmit aquelles sol·licituds que reunisquen els requisits i documents establits en les bases d'esta convocatòria.
Quarta. Formalització de les sol·licituds i termini de presentació
1. La sol·licitud, en el model que figura com a annex III d'esta orde, estarà a disposició de les persones interessades en la Conselleria de Governació (C/Historiador Chabàs, núm. 2, 46744 València), en les direccions territorials de la Conselleria de Governació d'Alacant (Rambla Méndez Núñez, 41 03324 Alacant), de Castelló (C/ Major,78 12114-Castelló) i de València (C/ Historiador Chabàs, núm. 2, 46325 València), i en els punts següents: en el portal institucional de la Generalitat en Internet en les oficines Prop de la Comunitat Valenciana.
2.Formalització: la sol·licitud, degudament formalitzada i subscrita per la persona interessada, i acompanyada de la documentació ressenyada en la base quinta d'esta convocatòria, anirà dirigida a la Direcció General de Seguretat i Protecció Ciutadana.
3. Lloc de presentació: les sol·licituds junt amb els currículums i la documentació, podran presentar-se en el registre d'entrada de la Conselleria de Governació (C/ Historiador Chabàs, núm. 2, 46138 València) i en les direccions territorials de la Conselleria de Governació d'Alacant (Rambla Méndez Núñez, 41 03356 Alacant), de Castelló (C/ Major,78 12994-Castelló) i de València (C/ Historiador Chabàs, núm. 2, 46694 València). Igualment, podran presentar-se utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial Decret 1.829/1999, de 31 de desembre, pel qual s'aprova el Reglament regulador de la prestació dels servicis postals, en desplegament del que estableix la Llei 24/1998, de 13 de juliol, del Servici postal universal i de l'alliberament dels servicis postals, en sobre obert, a fi que l'exemplar destinat a la Conselleria de Governació siga datat i segellat abans de ser certificat, justificant la data d'imposició de l'enviament en l'oficina de correus o presentació en el Registre. En cas de no haver presentat la sol·licitud en Registres de la Conselleria de Governació s'haurà de remetre una còpia de la sol·licitud segellada en correus o registrada a la Conselleria de Governació, mitjançant fax al núm. 96 398 69 32 el mateix dia o missatge al correu electrònic , només als efectes organitzatius.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Servicis Públics interactius de la Generalitat accessibles a través de se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n realitzarà l'entrega per registre d'entrada, en el termini més breu possible dins de l'establit en l'apartat 3 d'esta base.
4. Termini: El termini de presentació de sol·licituds serà de 15 dies hàbils comptats des de l'endemà de la publicació de la present ordre en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del dit termini determinarà l'exclusió de la convocatòria.
En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça les anteriors sol·licituds.
Quinta. Documentació a presentar
1. La presentació de la sol·licitud comporta la declaració responsable de l'interessat que no hi concorre cap de les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions, i que compleix amb les bases de la convocatòria i la resta de normes que siguen d'aplicació, i que totes les dades arreplegades en la sol·licitud i en el currículum que adjunta són verídiques, i es troba en possessió de la documentació que així ho acredita, quedant a disposició de la Generalitat per a la comprovació, control i inspecció que s'estimen oportuns.
2. Així mateix amb la formalització de la sol·licitud, s'atorga autorització als òrgans gestors de la Conselleria de Governació per a obtindre directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions, així com per a la comprovació directa de les dades d'identitat (DNI) i, si és el cas, de residència (d'acord amb el que disposa l'article 5 del Decret 165/2010, de 8 d'octubre del Consell, pel qual s'estableixen mesures de simplificació i de reducció de càrregues administratives (DOCV núm. 6376, de 14.10.2010).
3. Igualment, s'adjuntarà a la sol·licitud:
a) Curriculum vitae de la persona interessada, seguint el model que figura com a annex IV a l'ordre de convocatòria.
b) Certificat oficial de l'expedient acadèmic, emés pel centre universitari on el sol·licitant haja cursat els seus estudis. En el dit certificat haurà de constar la nota mitjana ponderada obtinguda durant la carrera, indicada d'acord amb el que preveu la normativa aplicable.
Dels mèrits al·legats en el currículum només es tindran en compte aquells que siguen susceptibles de valoració, segons els criteris establits en el barem que s'incorpora com a annex II a l'ordre de convocatòria i que estiguen acreditats documentalment mitjançant original, còpia legalitzada davant de notari, confrontada o compulsada.
Sexta. Durada de les beques
1. El període de durada de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a esta convocatòria en la Llei 17/2010, de 30 de desembre, de Pressuposts de la Generalitat per a l'exercici 2011.
La no incorporació injustificada d'un becari en la data indicada en la resolució de concessió s'interpretarà com una renúncia a la beca concedida. En este cas es podrà concedir una nova beca al candidat que corresponga segons la regulació de la borsa de reserva per a substitucions establida en la base quinzena d'esta convocatòria.
2. Sense perjuí del que preveu el paràgraf anterior, la durada de les beques podrà prorrogar-se a l'exercici 2012, mitjançant una resolució expressa, per un període màxim de dotze mesos addicionals, sempre que existisca crèdit adequat i suficient en els pressuposts de la Generalitat per a l'exercici 2012 i que l'exercici de l'activitat que s'estiga efectuant així ho requerisca o aconselle.
A estos efectes, la quantia de cada beca, en la seua corresponent pròrroga, podrà ser actualitzada amb els límits que assenyale la corresponent Llei de Pressuposts de la Generalitat per a l'exercici 2012, sense perjuí del que dispose la resolució que la Conselleria d'Economia, Hisenda i Ocupació dicte per al dit any en virtut del que estableixen els apartats 1 i 3 de l'article 17 i en la Disposició Final Segona del Decret 132/2009, de 4 de setembre, del Consell, pel qual es regula la concessió de beques.
Sèptima. Instrucció
1. L'òrgan encarregat de l'ordenació i instrucció del procediment serà la Direcció General de Seguretat i Protecció Ciutadana de la Conselleria de Governació, que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.
2. Es requerirà als interessats que no reunisquen els requisits i documents que s'assenyalen en les bases, perquè, en el termini màxim i improrrogable de deu dies hàbils, esmenen o acompanyen els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si així no ho feren, es considerarà que desisteixen de la seua petició.
3. El termini màxim per a dictar i notificar les resolucions sobre les sol·licituds formulades serà de tres mesos, a comptar de la data de publicació de la present convocatòria en el Diari Oficial de la Comunitat Valenciana. Transcorregut el termini establit sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu, de conformitat amb el que estableix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat.
4. Les sol·licituds admeses a tràmit seran avaluades per una comissió de valoració, que elevarà proposta motivada de resolució a la Direcció General de Seguretat i Protecció Ciutadana.
Octava. Comissió de valoració
1. L'avaluació de les sol·licituds de beques admeses a tràmit correspondrà a una comissió de valoració composta pels membres següents:
Presidenta: el/la cap d'Àrea de Seguretat Pública i Formació, o persona que delegue.
Vocals:
El/la cap de Servici d'Organització de la Seguretat Pública o persona que delegue.
El/la cap de Servici de Formació en Seguretat Pública o persona eque delegue.
El/la cap de Servici de Gestió Administrativa o persona que delegue.
El/la cap de Servici d'Informàtica o persona que delegue
Secretari/ària: un funcionari/ària del grup A de la Direcció General de Seguretat i Protecció Ciutadana de la Conselleria de Governació, qui farà les funcions de secretari de la comissió amb veu però sense vot.
No obstant això, la Comissió podrà sol·licitar, en qualsevol moment, l'assessorament d'experts en la matèria objecte de la beca.
2. La comissió se sotmetrà, quant al seu règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques.
La comissió prendrà els seus acords per majoria simple, s'alçarà acta de les sessions que faça i dels acords que adopte i, conclòs el procés de selecció, elevarà la seua proposta, en forma i termini per a la seua resolució, a la Direcció General de Seguretat i Protecció Ciutadana.
Novena. Procés de selecció i criteris d'avaluació
1. El procés de selecció consistirà en la valoració del curriculum vitae de cada aspirant, i en la realització d'una entrevista personal en aquells que troben obtingut una puntuació superior a 8 en la valoració del currículum. Els criteris de valoració que es tindran en compte per a la concessió de les beques seran els que apareixen detallats en el barem de mèrits que s'incorpora com a annex II a l'ordre de convocatòria.
2. La comissió avaluadora es reunirà dins dels quinze dies següents a l'acabament del termini de presentació de sol·licituds a fi de valorar els mèrits que es deduïsquen de la documentació aportada per cada interessat i realitzar l'entrevista personal.
3. Obtinguda la puntuació provisional de tots els aspirants, en els apartats A, B, C, D i E del barem de mèrits especificat en l'annex II, s'exposarà la llista ordenada, segons la dita puntuació, en la següent direcció d'Internet i als taulers d'anuncis de la Conselleria de Governació (C/Historiador Chabás, núm. 2, 46566 València), de les direccions territorials de la Conselleria de Governació d'Alacant (Rambla Méndez Núñez, 41 03555 Alacant), de Castelló (C/ Major,78 12471-Castelló) i de València (C/ Historiador Chabàs, núm. 2, 46409 València) durant deu dies, per a la fase d'al·legacions que es realitzaran en el termini especificat de 10 dies. Les successives publicacions que es produïsquen durant el procés de selecció s'efectuaran a través dels mateixos mitjans.
4. Aquells aspirants que hagen obtingut una puntuació superior a 8 en la valoració especificada en l'apartat anterior seran citats per a l'entrevista. Posteriorment es publicarà el llistat d'aspirants ordenats segons la puntuació obtinguda, havent-hi cinc dies de termini d'al·legacions.
5. Finalitzat el procés de selecció, la comissió avaluadora, en el termini de deu dies, elaborarà una proposta de resolució que contindrà la relació de beneficiaris i beneficiàries, així com la borsa de reserva constituïda, de conformitat amb allò que s'ha indicat en la base quinzena d'esta convocatòria, pels aspirants que no resulten adjudicataris de les beques, prioritzades per ordre decreixent de puntuació per a cobrir les vacants que puguen sorgir durant el període de gaudi. Alhora, s'inclourà una relació dels aspirants les sol·licituds dels quals hagen sigut desestimades, indicant les causes que han motivat la denegació.
6. En els supòsits d'empat es resoldran en favor d'aquell aspirant que presente millor expedient acadèmic, d'acord amb la valoració establida en el barem de mèrits inclòs en l'annex II de l'ordre de convocatòria. De persistir l'empat, es resoldrà en favor de l'aspirant que reunisca millor puntuació en la resta dels apartats del currículum vitae, seguint el mateix ordre que s'arreplega en el barem de referència. De mantindre's l'empat, entre els candidats esmentats a l'entrevista es resoldrà en favor de l'aspirant amb millor puntuació obtinguda en este apartat.
Deu. Dotació de les beques convocades
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'estableix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'esta convocatòria estarà dotada amb 1.000,00 € (mil euros) bruts mensuals, podent atorgar-se fins a un total de sis beques amb un import global màxim de 55.000 € (cinquanta-cinc mil euros) durant l'exercici 2011.
Onze. Resolució de la convocatòria
1. Vista la proposta motivada de resolució formulada per la comissió de valoració, la directora general de Seguretat i protecció Ciutadana dictarà les resolucions que escaiguen.
2. La Direcció General de Seguretat i Protecció Ciutadana, a proposta de la comissió avaluadora, podrà declarar deserta, totalment o parcialment, la concessió de les beques convocades quan cap dels candidats no obtinga un mínim de 7 punts en la suma dels cinc primers apartats del barem de mèrits que figura com a annex II a l'ordre de convocatòria, o quan només l'obtinga un nombre de candidats inferior al total de beques convocades, sense perjuí del que preveu l'apartat quint de la base segona d'esta mateixa convocatòria.
3. La resolució de concessió es publicarà en el Diari Oficial de la Comunitat Valenciana, amb expressió de la convocatòria, del programa i crèdit pressupostari a què s'imputen les beques atorgades, els beneficiaris, les quantitats concedides i la seua finalitat.
La publicació de l'esmentada resolució tindrà els efectes de notificació a les persones interessades, d'acord amb el que disposa els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Conclòs este termini sense que s'haja dictat i publicat la resolució expressa, els interessats podran entendre desestimades les seues sol·licituds per silenci administratiu.
5. Les resolucions que es dicten esgoten la via administrativa i contra elles podrà interposar-se, potestativament, recurs de reposició davant l'òrgan que les va dictar, en el termini d'un mes a comptar de l'endemà de la publicació de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que estimen pertinent.
Dotze. Obligacions dels beneficiaris
1. Durant el període de gaudi de la beca, el becari està obligat a realitzar les activitats en què consistisca la beca, d'acord amb les directrius rebudes de l'òrgan competent.
2. Les beques objecte de la present convocatòria són incompatibles amb el gaudi de qualsevol altra beca per a la mateixa activitat o semblant, així com amb qualsevol activitat que impedisca el compliment de les obligacions del beneficiari. La infracció d'esta regla deixarà sense efecte la beca adjudicada.
3. Els becaris, excepte justificació acreditada, hauran de començar el gaudi de les beques dins del termini assenyalat i al lloc assenyalat en la resolució de concessió i desplegar la seua labor sense que cap altre compromís impedisca o dificulte el compliment ininterromput de les obligacions contretes.
4. La condició de becari no genera relació laboral ni cap administrativa amb la Generalitat.
5. Guardar el degut secret i confidencialitat dels assumptes en què intervinga.
6. Els becaris hauran de complir, així mateix, amb les obligacions establides en l'article 14 de la Llei 38/2003, de 17 de novembre, General de Subvencions, que els siguen aplicables com a beneficiaris d'esta convocatòria.
7. Aportar, degudament emplenat i subscrit pel beneficiari, l'imprés de manteniment de tercers, el model del qual figura incorporat com a annex V a l'ordre de convocatòria.
8. Durant el període de gaudi de les beques, els beneficiaris hauran d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de la direcció tècnica.
9. En els supòsits en què per raó de part, adopció o acolliment s'interrompa el període de durada establit per a la beca, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.
10. En acceptar les bases de la present convocatòria, els beneficiaris de les beques que puguen concedir-se cedeixen, gratuïtament i de forma indefinida, els resultats que s'obtinguen com a conseqüència del desplegament de les activitats exercides en virtut de les dites beques, reservant-se la Conselleria de Governació el dret a publicar-les i utilitzar-les.
11. La direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment de les seues obligacions per part dels becaris i, en particular, quan no realitzaren l'activitat que va motivar la concessió de les beques o deixaren de reunir els requisits necessaris per a ser beneficiaris, o quan s'incompliren, sense causa que ho justifique, les restants condicions establides en la present ordre.
12. Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta.
Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar les despeses derivades de l'assistència a cursos, seminaris, esdeveniments o altres. En este cas, les despeses adés esmentades els seran rescabalades en els termes que, per al personal de la Generalitat i l'adscrit funcionalment al seu servici, estableix el Decret 24/1997, d'11 de febrer del Consell de la Generalitat, sobre indemnitzacions per raó de servici i gratificacions per servicis extraordinaris.
Tretze. Obligacions del concedent
1. En relació amb els beneficiaris de les beques, la Conselleria de Governació s'obliga a:
a) Proporcionar el suport necessari, així com facilitar la utilització dels mitjans, instruments i equips que resulten precisos per al normal desplegament de la seua activitat.
b) Designar un tutor o tutora per a la coordinació i orientació de l'activitat que vagen a exercir, atenent als criteris establits en l'apartat segon de la base segona d'esta convocatòria.
Els tutors assignaran les funcions a realitzar pels becaris durant les seues pràctiques professionals, realitzaran el seguiment i prestaran el suport necessari, resoldran els dubtes que puguen sorgir i avaluaran l'aprofitament obtingut pels beneficiaris.
c) Vetlar pel desplegament adequat del programa de formació.
d) Subscriure amb una entitat asseguradora una pòlissa d'assegurança per al cas d'accident individual, de la qual seran beneficiàries les persones adjudicatàries de les beques.
2. Finalitzat el període de gaudi de les beques i amb l'informe favorable del tutor o tutora, s'expedirà un certificat d'aptitud i aprofitament en favor de cada beneficiari.
Catorze. Justificació i pagament de les beques
1. L'import de cada beca s'abonarà als beneficiaris per mensualitats vençudes, prèvia expedició, per part del cap de Formació en Seguretat Pública, d'una certificació que acredite un satisfactori nivell de dedicació i aprofitament.
2. En el cas que, concedida la beca, algun període de desplegament de les pràctiques no es realitze durant un mes complet i implique un mèrit econòmic a favor del beneficiari inferior al corresponent a un mes natural, la prestació econòmica serà proporcional al dit període. En estos supòsits es garantirà, en tot cas, el dret de l'interessat a l'audiència.
Quinze. Borsa de reserva
1. Es constituirà una borsa de reserva, prioritzada per ordre decreixent de puntuació.
2. Tindran dret a estar inclosos en la borsa de reserva aquells aspirants que, després d'haver sigut citats a l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques.
3. En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del seu període màxim de gaudi, entre els integrants de les borses regulades en esta base. Si la vacant es produïra una vegada transcorreguda la meitat del període de durada de la beca, esta podrà declarar-se deserta.
4. La condició d'integrant de les borses de reserva no generarà en cap moment cap relació laboral amb la Generalitat, ni compromís d'accedir a la condició de becari.
Setze. Resolució d'incidències
1. L'òrgan competent per a la concessió de les beques resoldrà les incidències que es produïsquen durant el seu període de gaudi, amb un informe previ del responsable de formació. Esta direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris o quan no realitzaren l'activitat que va motivar la concessió de les beques o deixaren de reunir els requisits necessaris, o quan s'incompliren, sense causa que ho justifique, les condicions establides en la present ordre.
2. La renúncia a les beques donarà lloc a la pèrdua dels drets econòmics meritats.
3. La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc a la rescissió de la beca concedida, amb pèrdua, total o parcial, del dret al seu cobrament.
Dèsset. Acceptació de les bases
La participació en la present convocatòria implica l'acceptació de les bases que la regulen.
Divuit. Protecció de dades
Les dades personals de tots els interessats, arreplegades durant el transcurs del procediment derivat d'esta convocatòria, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1.720/2007, de 21 de desembre, pel qual s'aprova el Reglament de desplegament de l'esmentada llei orgànica.
Annex II
Barem per a l'avaluació dels mèrits personals en la concessió de les beques per a la realització de pràctiques professionals en la Direcció General de Seguretat i Protecció Ciutadana
A. Expedient acadèmic
1. La puntuació assignada a l'expedient acadèmic coincidirà amb la nota mitjana ponderada, donant lloc a una valoració entre 5 i 10 punts d'acord amb l'escala següent:
- Nota mitjana 5: 5 punts.
- Nota mitjana 6: 6 punts.
- Nota mitjana 7: 7 punts.
- Nota mitjana 8: 8 punts.
- Nota mitjana 9: 9 punts.
- Nota mitjana 10: 10 punts.
Quan la ponderació s'haja realitzat amb un sistema de puntuació de 0 a 4, s'aplicarà el que disposen els apartats 4 i 5 de l'article 13 del Reial Decret 1.267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'estableixen les directrius generals comunes dels plans d'estudis dels títols universitaris de caràcter oficial.
2. Altres títols acadèmics oficials que no constituïsquen un requisit per a la concessió de les beques convocades es valoraran amb un màxim de 3 punts, atenent a l'escala següent:
- Doctor: 2 punts.
- Altres llicenciatures: 1 punt.
- Altres diplomatures: 0,5 punts.
3. Quan un mateix aspirant puga acreditar que està en possessió de dos títols de diferent nivell (llicenciatura i diplomatura) d'entre els previstos en la base tercera de la convocatòria, es tindrà en compte la diplomatura com a requisit per a concórrer a la convocatòria i es valorarà la llicenciatura amb 0,5 punts.
B. Coneixements de valencià
1. Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat.
- Oral: 0,25 punts.
- Elemental: 0,5 punts.
- Mitjà: 0,75 punts.
- Superior: 1 punt.
C. Coneixement d'idiomes de la Unió Europea
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,2 punts.
Només es valoraran els títols expedits per les Escoles Oficials d'Idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite mitjançant títol universitari i el dit títol haja sigut puntuat en el subapartat a-3 d'este barem, no es podrà computar també dins d'este subapartat C-1.
La valoració màxima que es podrà obtindre en este subapartat serà d'1 punt.
2. Altres idiomes cooficials de la Unió Europea es valoraran amb un màxim d'1 punt, a raó de 0,2 punts per cada nivell superat. A estos efectes, només se n'admetrà l'acreditació mitjançant títols expedits per Escoles Oficials d'Idiomes, universitats, ministeris o organismes oficials acreditats.
3. En cap cas no es valoraran en este apartat els coneixements de valencià ni els cursos a què es refereix l'apartat D d'este barem.
D. Coneixements addicionals
1. L'experiència professional relacionada directament amb l'objecte de les beques convocades es valorarà amb un màxim de 2 punts, a raó de 0,1 punts per cada mes complet treballat.
2. Els cursos de formació relacionats amb l'objecte de les beques convocades es valoraran amb un màxim de 4 punts, atenent als criteris que s'expliciten tot seguit.
Es valoraran els cursos de formació i perfeccionament de durada igual o superior a 15 hores, que hagen sigut cursats o impartits per la persona interessada, d'acord amb l'escala següent:
- De 200 o més hores: 3 punts.
- De 100 o més hores: 2 punts.
- De 75 o més hores: 1,5 punts.
- De 50 o més hores: 1 punt.
- De 25 o més hores: 0,5 punts.
- De 15 o més hores: 0,2 punts.
Els cursos a què haja assistit la persona interessada o que esta haja impartit hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit successives edicions del mateix curs.
En cap cas no es valoraran en este subapartat els cursos a què es refereixen els anteriors apartats B i C d'este barem.
E. Altres mèrits
Es concedirà fins a un màxim d'1 punts pels següents mèrits, sempre que estiguen degudament acreditats:
1. La realització de qualsevol tipus de treball directament relacionat amb l'objecte de la beca convocada, es valorarà amb un màxim de 0,5 punts.
2. Els cursos de formació, jornades, seminaris o congressos a què haja assistit o que haja impartit la persona interessada, que no tinguen relació amb l'objecte de les beques convocades però sí que estiguen vinculats amb les matèries que constitueixen l'objecte de les titulacions admeses per a concórrer a esta convocatòria en la seua base segona, podran ser valorats amb un màxim de 0,5 punts.
Els cursos hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit successives edicions del mateix curs.
F. Entrevista
Seran convocats a una entrevista que versarà sobre la seua formació, la seua trajectòria acadèmica i professional i els seus coneixements entorn de les matèries relacionades amb l'objecte de les beques convocades, els qui compten amb una valoració mínima de 8 punts en la suma dels cinc primers apartats d'este barem de mèrits.
L'entrevista podrà ser valorada amb un màxim de 6 punts i el resultat se sumarà a la puntuació obtinguda per cada aspirant en els apartats anteriors d'este barem, a fi d'obtindre, com a resultat, la puntuació final del procés de selecció.
Per a superar l'entrevista personal serà necessari obtindre, com a mínim, un punt i serà la comissió avaluadora la que establisca els criteris de ponderació per a determinar l'atorgament de la puntuació corresponent a cada aspirant.
De conformitat amb el que estableix la base quinzena de la convocatòria, els qui, després d'haver sigut citats a l'entrevista, hagen sigut avaluats per este concepte i no hagen resultat adjudicataris de les beques, quedaran inclosos, per ordre decreixent de puntuació, en la borsa de reserva corresponent.
ANNEX II1 / ANEXO IIIANNEX 1V / ANEXO IVANNEX V / ANEXO V